Mida teeb aga isa, kes on oma 15-aastase tütre verepilastuse tagajärjel lapseootele jätnud või täisealine meesterahvas, kelle poolsest vägistamisest on rasedaks jäänud 13-aastane tütarlaps? Läheb end politseisse üles andma ning jääb ootama kuni 5-aastast vangistust? Tõenäoliselt mitte. Pigem sunnib ta ühel või teisel moel ähvardamise teel tüdruku vaikima ning naistearsti vastuvõtule minema ja väljendama oma  "vabatahtlikku" otsust teha abort. Seejuures võib tüdruk olla vägagi seda meelt, et ta ei soovi oma sündimata beebit tappa lasta ning vastupidine asjade käik teeb temast seega juba kahekordse ohvri - kusjuures kurjategijast isa või muu täisealine meesterahvas, kes on saanud hakkama jäleda teoga nii vägistamise kui tüdruku abordile sundimise näol, pääseb igasuguse karistuseta. Kui kehtiks alaealiste abordi vanemliku nõusoleku nõue, ei oleks selline asi võimalik.